Diari Oficial de la Generalitat Valenciana


Sumari del DOGV 9240, del 22-12-2021 (2021/12496)

Extracte de la Resolució de 17 de desembre de 2021, del director de l'Agència Valenciana de Foment i Garantia Agrària, per la qual es convoquen per a l'exercici 2022 les ajudes per a millorar les condicions de producció i comercialització de mel en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12362


Data del document
:   17-12-2021

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 17 de desembre de 2021, del director de l'Agència Valenciana de Foment i Garantia Agrària, per la qual es convoquen per a l'exercici 2022 les ajudes per a millorar les condicions de producció i comercialització de mel en la Comunitat Valenciana. [2021/12143]  
BDNS (identif.): 601239.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/601239  
  
Primer. Persones beneficiàries  
1. Podran sol·licitar les ajudes els beneficiaris definits en l'article 3 de l'Ordre 10/2020, de 22 d'abril, de bases de l'ajuda.  
2. En virtut del que s'estableix en l'article 3 del Reial decret 930/2017, podran ser objecte d'ajudes, les activitats o inversions que s'especifiquen en l'article 4 de l'Ordre 10/2020, de 22 d'abril, de bases de l'ajuda, modificat per l'Ordre 23/2021, de la Conselleria d'Agricultura, Desenvolupament Rural, Emergència Climàtica i Transició Ecològica, de modificació parcial de l'Ordre 10/2020 (DOGV 9233, 13.12.2021)  
  
Segon. Finalitat  
Convocar, per a l'anualitat 2022 les ajudes de l'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per a millorar les condicions de producció i comercialització de mel en la Comunitat Valenciana (DOGV 8798, 27.04.2020), dins del marc dels programes nacionals anuals, en concret el recentment aprovat per a les campanyes 2020, 2021 i 2022 segons Decisió d'Execució (UE) 2019/974 de la comissió de 12 de juny de 2019 per la qual s'aproven els programes nacionals de millora de la producció i comercialització de productes apícoles.  
  
  
Tercer. Ordre de bases  
Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les Bases Reguladores de les ajudes per a millorar les condicions de producció i comercialització de mel en la Comunitat Valenciana, modificada per l'Ordre 23/2021 de la Conselleria d'Agricultura, Desenvolupament Rural, Emergència Climàtica i Transició Ecològica, de modificació parcial de l'Ordre 10/2020 (DOGV 9233, 13.12.2021)  
  
Quart  
Per a la convocatòria 2022 la dotació pressupostària per a la resolució d'expedients és de 980.000 euros, i correspon al 70 % de l'import de la línia pressupostària de l'exercici del 2022 destinada a aquesta ajuda, amb la següent distribució:  
- 560.000 euros per a les actuacions contingudes en l'article 4 de l'Ordre reguladora en el referit als apartats 4.1.a), 4.1.b) 4.1.c), 4.1.d), 4.2.a), 4.2.b), 4.2.c), 4.2.d), 4.2. e) 4.4.a), 4.4.b), 4.6 a), 4 6 b), 4 6c), 4 7a), 4.7 b), 4.7 c) i 4.7 d) -2 (despeses de disseny i imatge)  
- 420.000 - per a les actuacions contemplades en els apartats 4.3), 4.4.c), 4.5. a) i 4.5. b) i 4.7.d) 1 (adquisició envasat i etiquetatge) de l'article 4 de la mencionada Ordre reguladora.  
Aquestes quantitats són susceptibles d'ampliació fins al 100 % de l'import corresponent a la línia pressupostària del 2022.  
  
Cinqué. Termini de presentació de sol·licituds  
Del 15 de gener al 28 de febrer de 2022  
  
València, 17 de desembre de 2021.- El director de l'Agència Valenciana de Foment i Garantia Agrària: Rogelio Llanes Ribas.